recursal/SuperWikiNEXT-32B huggingface dataset:
**ვაჩნაძიანის ნადარბაზევი** — არქიტექტურული ძეგლი გურჯაანის მუნიციპალიტეტის სოფელ ვაჩნაძიანში, მდებარეობს სოფლის ჩრდილო აღმოსავლეთით დაახლოებით 2 კილომეტრზე, ხეხილის ბაღებში. 

შენობა სამხრეთიდან ჩრდილოეთის მიმართულებითაა წაგრძელებული, შედგება სწორკუთხა მოხაზულობის ორი დიდი ოთახისგან, რეებიც ერთმანეთისგან ყრუ კედლითაა გამიჯნული, სამხრეთით მდებარე ოთახი გეგმით თითქმის კვადრატულია (შიგნითა ზომები: 10.3x9,1 მ); ხოლო მეორე ოდნავ მომცროა და სამხრეთიდან ჩრდილოეთის მიმართულებითაა წაგრძელებული (შიგნითა ზომები: 10x7,2 მ); შენობა ნაგებია რიყის ქვითა და კირის დუღაბით. ძლიერ დაზიანებულია. დანგრეულია ორივე ოთახის კედლების უმეტესი ნაწილი, შემორჩენილ კედლებზე და ინტერიერში ამოსულია მცენარეები. კედლებიდან ყველაზე უკეთ ოთახების გამმიჯნავი კედელია (სიმაღლე დაახლოებით 7 მეტრი) შემონახული. სამხრეთით მდებარე ოთახს შესასვლელი დასავლეთიდან ჰქონია, (შემორჩენილია ორივე წირთხლის ნაწილი), ოთახის სამხრეთ დასავლეთით კუთხეში. მიწიდან 0.5 მეტრ სიმაღლეზე მოწყობილია სწორკუთხა ნიშა. ჩრდილოეთით მდებარე ოთახის შესასვლელი აღმოსავლეთ კედლის სამხრეთ ბოლოშია. ამ ადგილას კედლის დიდი ნაწილი განგრეულია და კარის გადახურვის კვალი აღარ ჩანს.

ლიტერატურა
----------

* *კუპრეიშვილი ბ. მარკოზაშვილი თ.*, საქართველოს ისტორიისა და კულტურის ძეგლთა აღწერილობა, ტ. 1-I, თბ. 2013. — გვ. 99.
**ვაჩე გაბრელიანი** (სომხ. Վաչե Գաբրիելյան; დ. 24 ნოემბერი, 1968, ერევანი, სომხეთი) — სომეხი ეკონომისტი, სომხეთის რესპუბლიკის ეროვნული ბანკის ვიცე-პრეზიდენტი 2008 წლის 3 ივლისიდან და სომხეთის საერთაშორისო ეკონომიკური ინტეგრაციისა და რეფორმების მინისტრი 2014 წლის 28 ნოემბრიდან.

ბიოგრაფია
---------

ვაჩე გაბრელიანი სწავლობდა ეკონომიკისა და საჯარო მმართველობის ფაკულტეტზე. მან მოიპოვა მაგისტრის ხარისხი ეკონომიკაში ერევნის სახელმწიფო უნივერსიტეტიდან, ასევე მაგისტრის ხარისხი საჯარო ადმინისტრირებაში და ფილოსოფიის დოქტორის ხარისხი რატგერსის უნივერსიტეტიდან.

1998 წელს, გაბრიელიანმა დაიწყო თავისი კარიერა სომხეთის რესპუბლიკის ეროვნულ ბანკში კონსულტანტად. 1998-2000 წლებში, იგი იყო გამგეობის წევრი. 2008 წელს, მან დაკავა ვიცე-პრეზიდენტის თანამდებობა სომხეთის რესპუბლიკის ეროვნული ბანკში.

რესურსები ინტერნეტში
--------------------

* CBA - *Vache Gabrielyan*[*მკვდარი ბმული*]

|  |  |  |  |  |  |  |  |
| --- | --- | --- | --- | --- | --- | --- | --- |
| 

| ხ • გ • რ
სომხეთის მთავრობა |
| --- |
|  |
| პრემიერ-მინისტრი | 
* ჰოვიკ აბრაჰამიანი
 |
|  |
| მინისტრები | 
* სეირან ოჰანიანი
* ვაჩე გაბრიელიანი
* სერგო კარაპეტიანი
* ასმიკ პოღოსიანი
* ჰრანუშ აკოფიანი
* არამაის გრიგორიანი
* არმენ აშოტიანი
* ერვანდ ზახარიანი
* გაგიკ ხაჩატურიანი
* ედუარდ ნალბანდიანი
* არმენ მურადიანი
* არპინე ოვანისიანი
* ართემ ასატრიანი
* გაბრიელ ღაზარიანი
* არმენ იერიციანი
* გაგიკ ბეგლარიანი
* ნარექ სარქისიანი
 |

 |
**ვაჩნაძიანის ფალახოსროიანის ეკლესია** — არქიტექტურული ძეგლი გურჯაანის მუნიციპალიტეტის სოფელ ვაჩნაძიანის ჩრდილო-დასავლეთით 1 კილომეტრზე, მღვრიეხევის მარჯვენა ნაპირზე, ტყეში. განეკუთვნება გვიანდელ შუა საუკუნეებს.

ეკლესიის აგების შესახებ არსებობს თქმულება, რომლის მიხედვითაც ვაჩნაძიანელების ფალავანს, სახელად ხოსროს, სასტიკად დაუმარცხებია შემოსეული ლეკების ფალავანი და ამით სოფელი აწიოკებისაგან უხსნია. მადლიერ სოფელს თავისი ფალავნის ხოსროს პატივსაცემად ჭიდაობის ადგილისათვის, ფალახოსროიანი შეურქმევია და ეკლესია აუშენებია. ეკლესია დარბაზულია ნაგებია რიყის მსხვილი და საშუალო ზომის ქვითა და კირის დუღაბით ალაგ-ალაგ ფასადებზე და გარეთა კუთხეებში ლოდებია გამოყენებული. წყობა ირეგულარულია, ტლანქი. ძალიან დაზიანებული: მთლიანად ჩამონგრეულია კამარა, მონგრეულია კედლების ზედა ნაწილები, კედლების შემორჩენილი ნაწილები დარბაზულია. ეკლესია უაფსიდოა, დასავლეთიდან აქვს ერთადერთი შესასვლელი კარის გადახურვა და წირთხლების დიდი ნაწილი ჩამონგრეულია. კარის თავზე პატარა სწორკუთხა სარკმელია გაჭრილი მსგავსი სარკმელია აღმოსავლეთ კედელშიც საკურთხევლის სამხრეთ და ჩრდილოეთ კედლებზე. მცირე ზომის თითო სწორკუთხა ნიშაა. საკურთხეველს ორივე კუთხე მომრგვალებული აქვს, საკურთხეველი გადახურული ყოფილა კონქით, რომლის ქუსლის წყობის მცირე ნაწილიღაა შემორჩენილი. გრძივი კედლების აღმოსავლეთ ნაწილში წყვილი პილასტრია, რომლებითაც საკურთხეველი დარბაზისგან იყო გამიჯნული.

ლიტერატურა
----------

* საქართველოს ისტორიისა და კულტურის ძეგლთა აღწერილობა, ტ. 1-I, თბ. 2013. — გვ. 104.
**Silmet** — იშვიათი ელემენტების გადამამუშავებელი საწარმო, რომელი მდებარეობს სილამიაეში, ესტონეთი. 

ის არის ამერიკული კომპანია Molycorp-ის შვილობილი კომპანია. Molycorp-მა 2011 წლის აპრილში 89 მილიონ ამერიკულ დოლარად შეიძინა კომპანიის 90%, ხოლო დანარჩენი 10% იმავე წლის ოქტომბერში. კომპანიის აღმასრულებელი დირექტორი არის დავიდ ო-ბროკი.

Silmet ამუშავებს სამ ქარხანას: მეტალურგიულ, იშვიათი მეტალების და იშვიათი მინერალების გადამამუშავებელ ქარხნებს. მისი ძირითადი პროდუქტებია: ნიობიუმი და ტანტალი. 2012 წელს კომპანიამ მიზნად დაისახა მსოფლიოში უმსხვილეს ნიობიუმის მწარმოებლად გახდომა.

Silmet-ის ქარხანა სილამიაეში.

სქოლიო
------

1. ↑  „Molycorp buys rare earth processor". *Bloomberg Businessweek*. Associated Press. 2011-04-04. ციტირების თარიღი: 2012-07-08.
2. ↑  Tammik, Ott (2012-01-27). „Molycorp Silmet Expands, Becoming Largest Producer of Niobium". ERR. ციტირების თარიღი: 2012-07-08.

რესურსები ინტერნეტში
--------------------

* ოფიციალური გვერდი დაარქივებული 2016-04-05 საიტზე Wayback Machine.
**„Shortbus"** (ინგლ. Shortbus, მოკლე ავტობუსი) — ჯონ კამერონ მიტჩელის 2006 წელს გადაღებული კომედიურ-დრამატული ფილმი ემოციურად დატვირთულ თანამედროვე განსხვავებულ ახალგაზრდა ადამიანთა ჯგუფზე, რომელიც ზედმიწევნით ცდილობს ბოჰემურ ნიუ-იორკში პირადი ბედნიერების პოვნას. მოქმედების გმირები თავს იყრიან ბრუკლინის არტისტულ/სექსუალურ სალონში, რომელიც 2000-იანი წლების ნიუ-იორკის ანდერგრაუნდის სხვადასხვა მიმდინარეობათა ყაიდაზეა შექმნილი. მიტჩელის თანახმად, ფილმი ცდილობს სექსი ახალი კინემატოგრაფიული ხერხით წარმოაჩინოს და, შესაბამისად, მასში უხვადაა ფართო სფექტრის ღია სექსუალური სცენები, ტრადიციულიდან ავტოფელაციამდე, რაც კულმინაციას აღწევს ჰომოსექსუალური ორალური სამკუთხედის სცენაში ეროვნული ჰიმნის შესრულებით.

კინოფილმის პრემიერა გაიმართა კანის ფესტივალზე 2006 წლის გაზაფხულზე და რამდენიმე ჯილდო აქვს მიღებული ათენის, ციურიხისა და გიჟონის კინოფესტივალებზე. ფილმის პრემიერაზე რეჟისორმა ამაყად განაცხადა, რომ ყველა ორგაზმი ფილმში ნატურალური იყო.


|  |  |
| --- | --- |
|  | *ეს სტატია კინოს შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**თამაზ ბაძაღუა** (დ. 1959, ნახუნავო, ახლანდელი მარტვილის მუნიციპალიტეტი — გ. 5 ნოემბერი, 1987, სამტრედიის მიდამოები) — ქართველი დრამატურგი, პოეტი.

დაიბადა უძველეს სოფელ ნახუნავოში, გეგეჭკორის რაიონი, პედაგოგების პოლიკარპე და თალიკო ბაძაღუების ოჯახში. ჰყავდა ორი და - დოდო და ლეილა.

1975 წელს დაამთავრა ნახუნავოს სკოლა და ამავე წელს ჩააბარა მისაღები გამოცდები თბილისის ივანე ჯავახიშვილის სახელობის სახელმწიფო უნივერსიტეტის ფილოლოგიურ ფაკულტეტზე. პირველი სამეცნიერო ნაშრომი I კურსის სტუდენტმა წარმოადგინა სტუდენტთა 38 სამეცნიერო კონფერენციაზე „პერსონოლოგიური ანალოგია". II კურსის სტუდენტმა 1977 წელს ისევ სტუდენტთა 39-ე სამეცნიერო კონფერენციაზე წაიკითხა ნაშრომი: „მისტიკური სილამაზის გამოსახვა იოანე მტბევარის საგალობლებში", ხელმძღვანელი იყო გ. ფარულავა. 1980 წელს თამაზმა დაამთავრა უნივერსიტეტი, დაწერა სადიპლომო ნაშრომი ოთარ ჭილაძის რომანზე „გზაზე ერთი კაცი მიდიოდა", ამავე წელს დაიწყო მუშაობა მხატვრული თარგმანის მთავარ სარედაქციო კოლეგიაში. 23 წლისამ 1982 წელს გამოსცა პირველი წიგნი „მესამე ზარი" ოჯახიც დროულად, ახალგაზრდამ შექმნა.

1985 წელს გამომცემლობა „განათლებამ" დასტამბა მის მიერ თარგმნილი ჯაკომო ლეოპარდის ლექსები. თარგმნა პიერ პაოლო პაზოლინის, მიქელანჯელო ბუონაროტის, გიიომ აპოლინერის, რაინერ მარია რილკეს ლექსები. თამაზი მუშაობდა დრამატურგიაშიც. ის იყო ახალგაზრდა დრამატურგთა ბიჭინთვის სემინარის უცვლელი წევრი. მისი პიესები იდგმებოდა რუსთავის, თბილისის სანდრო ახმეტელის სახელობის, ერთი მსახიობის თეატრებში. მისი პირველი პიესა იყო „იფიგენია" ხოლო „ბოლო ღამე და თუთიყუში" 2001 წელს ერთი მსახიობის თეატრში დაიდგა მისი პიესა „ღამე და თუთიყუში", მსახიობ დუტა სხირტლაძის შესრულებით. თამაზის პიესები „რეკვიემი ვერცხლის ქორწილისათვის", „ღუზა ჩაუშვი", ანგელოზო", „ძველი როიალი" წარმატებით იდგმებოდა თეატრების სცენაზე. პროზაშიც სცადა ბედი 1982 წელს „ცისკრის ბიბლიოთეკის" 3-4 ნომერში გამოქვეყნდა მისი მოთხრობა „დღე" 

1987 წლის 5 ნოემბერს პოეტი და დრამატურგი თამაზ ბაძაღუა ოჯახთან ერთად ტრაგიკულად დაიღუპა ავტოკატასტროფაში.

2011 წლის 22 იანვარს საქართველოს საპატრიარქოსთან არსებული ახალგაზრდობის სულიერი და ინტელექტუალური განვითარების ცენტრის დარბაზში პოეტისა და დრამატურგის ხსოვნისადმი მიძღვნილი საღამო გაიმართა.

რესურსები ინტერნეტში
--------------------

* poetry.ge-ზე
* ბიოგრაფიულ ლექსიკონში
* თეა თოფურია, თამაზ ბაძაღუა - 30 წლის შემდეგ საბედისწერო ავტოკატასტროფიდან. რადიო თავისუფლება, 2017.
თოვლნარი
**თოვლნარი** — თოვლის, ფირნისა და ყინულის უმოძრაო გროვები ქარისა და მზისგან დაცულ ადგილებში, რომელიც შეიძლება იყოს სეზონური ან მუდმივი. თოვლნარი სეზონურია, თუ ირგვლივ დადებულ თოვლზე უფრო მეტხანს ინახება, ხოლო მუდმივია, თუ მთელი წლის განმავლობაში არ დნება. სეზონური თოვლნარის სისქე ჩვეულებრივ 2–4 მ-ს შეადგენს.

თოვლნარი წარმოიქმნება ქარისა (მონაბერი თოვლნარი) და ზვავის (ზვავური თოვლნარი) მიერ მოტანილი თოვლის დაგროვების ადგილებში; დაბალი დნობის გამო ხშირად შენარჩუნებულია დაჩრდილებულ ადგილებში. მონაბერი თოვლნარი ჩვეულებრივ, თოვლის კონცენტრაციის გზით ქარზურგა კალთებზე წარმოიქმნება; მას მიეკუთვნება ვაკეებზე არსებული და მთების თოვლნარი. ზვავური თოვლნარი განირჩევა მომატებული სიმძლავრითა და დაბინძურებით, წელიწადის სხვადასხვა დროს ზომებისა და ფორმების მკვეთრი ცვალებადობით, ხასიათდება როგორც ზვავის პირდაპირი ნიშანი. ზვავური თოვლნარი ნაზვავი თოვლის დიდი მასის გამო დიდხანს ძლებს ხეობის ძირზე. ზოგჯერ გვხვდება დამარხული თოვლნარი — თოვლისა და ყინულის ლინზები.

თოვლნარი გაბატონებულია მდგრადი თოვლის საფარის ზონებში. ვაკეებზე თოვლნარი დამახასიათებელია ტუნდრისა და სტეპებისთვის, ხოლო მთებში — სუბნივალური და ალპური სარტყლებისათვის. სტეპებში ნიშანდობლივია ხეობებისთვის, ტუნდრაში — ნაპირის ბექისთვის, პატარა ხეობებისთვის და ხევებისთვის, სერებისა და ბორცვების მთისძირებისთვის, მთებში — ეროზიული ჩაჭრილობისა და კალაპოტის კარნიზებისთვის, კალთების ბექობებისთვის და მთისძირისთვის.

თოვლნარი მდგრადი წარმონაქმნია, მუდამ განიცდის განახლებას რელიეფის ერთსა და იმავე ფორმაზე, ხელს უწყობს კარების წარმოშობას. მრავალრიცხოვანი გალღობის, გაყინვისა და კრისტალიზაციის შედეგად თოვლნარის ფენაში ფირნი წარმოიქმნება.

სქოლიო
------

1. ↑  Тушинский Г. К. Ледники, снежники, лавины Советского Союза, М. 1963;
2. ↑  Снежник | Научно-популярная энциклопедия «Вода России»
3. 1 2 3  Гляциологический словарь / Под ред В. М. Котлякова. — Л.: Гидрометеоиздат, 1984. — 528 с.
***თოვლი*** (თურქ. Kar) — ორჰან ფამუქის რომანი. გამოიცა 2002 წელს. ქართულ ენაზე 2011 წელს ითარგმნა. 2004 წელს ნიუ-იორკ ტაიმზმა „თოვლი" ათ საუკეთესო წიგნთა შორის დაასახელა.

შინაარსი
--------

12 წლის შემდეგ გერმანიიდან პოეტი კა სამშობლოში ბრუნდება. ის თვითმკვლელი გოგონების შესახებ რეპორტაჟის მოსამზადებლად საზღვრისპირა ქალაქ ყარსში ჩადის. ყარსში გადაუღებლად თოვს და გზები იკეტება. კა ქუჩა-ქუჩა, დუქნიდან დუქანში დადის და ცდილობს, გაიცნოს ქალაქი და მისი მოსახლეობა. ყარსის ჩაიხანები უსაქმურებითაა სავსე. საინტერესო თითქოს არაფერი ხდება, მაგრამ მოულოდნელად ვითარება იცვლება – ანკარიდან ჩამოსული პატარა თეატრალური დასი, თავგადაკლული ისლამისტები, სასულიერო სასწავლებლის სტუდენტები, პოლიტიკური დაჯგუფებების წევრები, სასტუმრო „ქარპალასის" მეპატრონე და მისი ქალიშვილები კასთან ერთად სისხლიანი გადატრიალების მონაწილენი ხდებიან.

რესურსები ინტერნეტში
--------------------

* გაყინული აქტივები
* თოვლის რუკა დაარქივებული 2012-02-13 საიტზე Wayback Machine.

|  |  |  |  |  |
| --- | --- | --- | --- | --- |
| 

| ხ • გ • რ
ორჰან ფამუქის შემოქმედება |
| --- |
|  |
| რომანები | 
* ჯევდეთ ბეი და მისი ვაჟიშვილები (1982)
* მდუმარე სახლი (1983)
* თეთრი ციხე-სიმაგრე (1985)
* შავი წიგნი (1990)
* ახალი ცხოვრება (1995)
* მე წითელი მქვია (1998)
* თოვლი (2002)
* უმანკოების მუზეუმი (2008)
* უცნაურობა ჩემს გონებაში (2014)
 |

 |
თოვლის კარნიზი. 1) ბზარები; 2) ნაწყვეტის ხაზი; 3) კარნიზის ნაწილი.
**თოვლის კარნიზი** — მტკიცე თოვლის მძლავრი დაგროვება მთათა თხემებზე და მწვერვალებზე. წარმოიქმნება ციცაბო ქარპირა კალთების ზედა მხარეზე ან ძლიერი ქარბუქის შედეგად მთათა ფლატეებზე. თოვლის კარნიზი ჩვეულებრივ წარმოიქმნება მთების იმ მონაკვეთებზე, რომელთათვის დამახასიათებელია „ქარბუქი დროშები". თოვლის კარნიზში არსებული თოვლის სიმკვრივე აჭარბებს 300 კგ/მ³. მეტად სახიფათოა, რადგან ხშირად ინგრევა და გვევლინება როგორც ზვავების ერთ-ერთი წარმომქმნელი ფაქტორი. იგი სახიფათოა თხემზე მიმავალი და აგრეთვე კარნიზის ქვეშ მყოფი ადამიანებისათვის. 

ცნობილი ავსტრიელი ალპინისტი ჰერმან ბული დაიღუპა თოვლის კარნიზის ჩამოქცევის შედეგად. თოვლის კარნიზით გამოწვეული ზვავის შედეგად დაიღუპა ალპინისტი ანატოლი ბუკრეევი. დაფიქსირებულია სხვა უბედური შემთხვევებიც.

რესურსები ინტერნეტში
--------------------

* შეგიძლიათ იხილოთ მედიაფაილები თემაზე **„თოვლის კარნიზი"** ვიკისაწყობში.
* თოვლის კარნიზი (გერმანული)

ლიტერატურა
----------

* Гляциологический словарь / Под ред. В. М. Котлякова. — Л.: Гидрометеоиздат, 1984. — 527 с.
**თამაზ ლევანის ძე დევდარიანი** (დ. 17 ივნისი, 1937, თბილისი, — გ. 27 ივნისი, 1989, იქვე) — ქართველი მოქანდაკე. საქართველოს დამსახურებული მხატვარი (1979).

დაამთავრა თბილისის სამხატვრო აკადემია (1961, პედაგოგები — ს. კაკაბაძე, კ. მერაბიშვილი) და თბილისის სახელმწიფო კონსერვატორია (1966). 1961 წლიდან მონაწილეობდა სამხატვრო გამოფენებში. 1978–1986 წლებში იყო თბილისის ქანდაკების კომბინატის მთავარი მხატვარი. მნიშვნელოვანი ნამუშევრები: „ახალგაზრდა მეცნიერი" (1961), „ქალიშვილის პორტრეტი" (1962), „ძმათა სასაფლაოზე" (1964; სამივე საქართველოს ეროვნული გალერეა, თბილისი), „კოლმეურნე" (1976), „მამა" (1980; ორივე ტრეტიაკოვის გალერეა, მოსკოვი), „წერილი ფრონტიდან" (1986), „ალპინისტი" (1987; ორივე სურათების გალერეა, მოსკოვი), არის „ვეფხისტყაოსნისადმი" მიძღვნილი სერიის ავტორი (1966–1967, ჭედურობა) და სხვ. მხატვრულად გააფორმა ზ. ფალიაშვილის სახლ-მუზეუმის მუდმივი ექსპოზიცია (1962). შექმნა ქართველ მუსიკოსთა ბარელიეფები. 1962–1988 წლებში აქტიურად მონაწილეობდა საზღვარგარეთის ქვეყნებში მოწყობილ სამხატვრო გამოფენებში.

ლიტერატურა
----------

* ენციკლოპედია „საქართველო", ტ. 2, თბ. 2012. — გვ. 355.
**The Script** — ირლანდიური სოფტ-როკ ჯგუფი დუბლინიდან, ჩამოყალიბებული 2001 წელს.

ისტორია
-------

ყოფილი მუსიკალური პროდიუსერები მარკ შიინი და დენი ო'დონოჰიუ შეერთებულ შტატებში წარმატებული კარიერის შემდეგ დაბრუნდნენ მშობლიურ ირლანდიაში, სადაც შეხვდნენ გლენ პაუერს და ჯგუფი შექმნეს. Phonogenic-თან კონტრაქტის დადების შემდეგ უკვე 2007 წელს ბრიტანულ მუსიკალურ საიტზე, Last.fm-ზე გამოუშვეს პირველი EP.

სადებიუტო სინგლი „We Cry" გახდა კვირის ლიდერი ირლანდიურ რადიოარხებზე: RTÉ 2fm და Today FM -ზე, შემდეგ კი ბრიტანულ BBC რადიო 1-ზე. ახალი ჯგუფის მეორე სინგლმა „The Man Who Can't Be Moved" წარმატებას მთელ ევროპაში მიაღწია. მან დაიკავა წინა პოზიციები ესპანეთის, გერმანიის და ნიდერლანდების რადიოჩარტებში. სადებიუტო ალბომმა *The Script* დაიკავა პირველი ადგილი როგორც გაერთიანებული სამეფოს, ასევე ირლანდიის ალბომების ჩარტში.

ჯგუფის მესამე სინგლი "Breakeven", ირლანდიაში და დიდი ბრიტანეთში გამოვიდა 2008 წლის ბოლოს და მალევე მიაღწია წარმატებას. ოთხი კვირის განმავლობაში იგი შედიოდა ბრიტანული სინგლების აღლუმში. ჯგუფის მეოთხე სინგლი "Talk You Down" გამოვიდა 2009 წლის მარტში.

ჯგუფის წევრები
--------------

* დენი ო'დონოჰიუ – წამყვანი ვოკალისტი, კლავიატურა, გიტარა
* მარკ შიინი – წამყვანი გიტარისტი, ვოკალი
* გლენ ფაუერ - დასარტყმელი საკრავები, ბეკ-ვოკალი

დისკოგრაფია
-----------

### სტუდიური ალბომები

* *The Script* (2008)
* *Science & Faith* (2010)
* *#3* (2012)
* *No Sound Without Silence* (2014)

რესურსები ინტერნეტში
--------------------

* 

* ოფიციალური საიტი

|  |  |
| --- | --- |
| იდენტიფიკატორები ვიკიმონაცემებში რედაქტირება | 
* GND: 10343979-1
* ISNI: 0000 0001 2353 0686
* MusicBrainz: 4c98aa1b-34eb-4336-987f-5e50aa059c00
* NKC: xx0158199
* VIAF: 313024498
* WorldCat Identities (VIAF-ის მეშვეობით): 313024498

 |
**Netflix** — ამერიკული კომპანია, დაარსებული რიდ ჰასტინგზის და მარკ რენდოლფის მიერ 1997 წლის 29 აგვისტოს, სკოტს-ველიში (კალიფორნია). იგი არის ნაკადოვანი მედიის და მოთხოვნილი ვიდეოს მიმწოდებელი. 2013 წელს მას დაემატა კინო და ტელე წარმოების ფილიალები, ისევე, როგორც ინტერნეტ-დისტრიბუცია. 2017 წელს კომპანიის შტაბ-ბინა განთავსდა ლოს-გატოსში (კალიფორნია).

2022 წლის 31 მარტის მდგომარეობით, Netflix-ს ჰყავს 221,6 მილიონზე მეტი გამომწერი მსოფლიო მასშტაბით, მათ შორის 74,6 მილიონი შეერთებულ შტატებსა და კანადაში, 74,0 მილიონი ევროპაში, ახლო აღმოსავლეთსა და აფრიკაში, 39,9 მილიონი ლათინურ ამერიკაში და 32,7 მილიონი ოკეანეთში. ის ხელმისაწვდომია მთელ მსოფლიოში, ჩინეთის, სირიის, ჩრდილოეთ კორეის, კოსოვოს, რუსეთისა და ყირიმის გარდა. Netflix-მა მნიშვნელოვანი როლი ითამაშა დამოუკიდებელი ფილმების დისტრიბუციაში და არის Motion Picture Association-ის წევრი.

Netflix თავდაპირველად ყიდდა და აქირავებდა DVD და დისკებს ფოსტის მეშვეობით აწვდიდა მომხმარებლებს. 2010 წელს Netflix ამუშავდა კანადაში, კანადას მოჰყვა ლათინური ამერიკა და კარიბის ზღვის აუზი. კომპანია 115-ე ადგილზეა Fortune 500-ში და 219-ე ადგილზეა Forbes Global 2000-ში. ის სიდიდით მეორე გასართობი/მედია კომპანიაა საბაზრო კაპიტალიზაციის მიხედვით, 2022 წლის თებერვლის მდგომარეობით. 2021 წელს Morning Consult-ის მიხედვით Netflix დასახელდა მერვე ყველაზე სანდო ბრენდად მსოფლიოში. 

კომპანიის საერთაშორისო ფილიალები მდებარეობს აზიაში, ევროპასა და ლათინურ ამერიკაში, მათ შორის კანადაში, საფრანგეთში, ბრაზილიაში, ნიდერლანდებში, ინდოეთში, იტალიაში, იაპონიაში, სამხრეთ კორეასა და გაერთიანებულ სამეფოში, საწარმოო ცენტრები კი — ლოს-ანჯელესში, ალბუკერკეში, ლონდონში, მადრიდში, ვანკუვერსა და ტორონტოში.

რესურსები ინტერნეტში
--------------------

* ვიკისაწყობის ლოგო შეგიძლიათ იხილოთ მედიაფაილები თემაზე **„Netflix"** ვიკისაწყობში.
* ოფიციალური საიტი

სქოლიო
------

1. ↑  Q2 2017 Netflix Shareholder Letter. Netflix.  დაარქივებულია ორიგინალიდან — 22 აგვისტო 2017. ციტირების თარიღი: 17 July 2017.
2. ↑  Business Search - Business Entities - Business Programs | California Secretary of State en.  დაარქივებულია ორიგინალიდან — 13 აგვისტო 2017. ციტირების თარიღი: 26 May 2017.
3. ↑  Pogue, David (January 25, 2007). „A Stream of Movies, Sort of Free". *The New York Times*. ISSN 0362-4331. ციტირების თარიღი: February 7, 2016.
**თურქმენეთის სახელმწიფო ჰიმნი**, აგრეთვე ცნობილი როგორც **დამოუკიდებელი, ნეიტრალური თურქმენეთის ეროვნული ჰიმნი** (თურქმ. Garaşsyz, Bitarap, Türkmenistanyň Döwlet Gimni) — თურქმენეთის ეროვნული ჰიმნი. ჰიმნის ტექსტის ავტორია თურქმენეთის პირველი პრეზიდენტი საფარმურატ ნიაზოვი, მუსიკა ეკუთვნის თურქმენ კომპოზიტორ ველი მუხატოვს. მოქმედებს 1996 წლის 26 სექტემბერიდან.

ჰიმნი თურქმენულ ენაზე
---------------------

GARAŞSYZ, BITARAP,TÜRKMENİSTANYŇ DÖWLET GIMNI

Türkmenbaşyň guran beýik binasy  

Berkarar döwletim, jigerim - janym.  

Başlaryň täji sen, diller senasy  

Dünýä dursun, sen dur, Türkmenistanym!

Janym gurban sana, erkana ýurdum  

Mert pederleň ruhy bardyr könülde.  

Bitarap, Garaşsyz topragyn nurdur  

Baýdagyn belentdir dünýan önünde.

Türkmenbaşyň guran beýik binasy  

Berkarar döwletim, jigerim - janym.  

Başlaryň täji sen, diller senasy  

Dünýä dursun, sen dur, Türkmenistanym!

Gardaşdyr tireler, amandyr iller  

Owal-ahyr birdir bizin ganymyz.  

Harasatlar almaz, syndyrmaz siller  

Nesiller döş gerip gorar şanymyz.

Türkmenbaşyň guran beýik binasy,  

Berkarar döwletim, jigerim - janym.  

Başlaryň täji sen, diller senasy,  

Dünýä dursun, sen dur, Türkmenistanym!

Arkamdyr bu daglar, penamdyr düzler  

Ykbalym, namysym, togabym, Watan!  

Sana şek ýetirse, kör bolsun gözler  

Geçmişim, geljegim, dowamym, Watan!

ინგლისური თარგმანი
------------------

THE NATIONAL ANTHEM OF THE INDEPENDENT NEUTRAL TURKMENISTAN

The great creation of Türkmenbaşy  

Native land, sovereign state  

Turkmenistan, light and song of soul  

Long live and prosper for ever and ever!

I am ready to give life for native hearth  

The spirit of ancestors descendants are famous for  

My land is sacred. My flag flies in the world  

A symbol of the great neutral country flies.

The great creation of Türkmenbaşy  

Native land, sovereign state  

Turkmenistan, light and song of soul  

Long live and prosper for ever and ever!

My nation is united and is veins of tribes  

Ancestors' blood, undying flows  

Storms and misfortunes of times are not dreadful for us  

Let us increase fame and honour!

The great creation of Türkmenbaşy,  

Native land, sovereign state  

Turkmenistan, light and song of soul  

Long live and prosper for ever and ever!

Mountains, rivers and beauty of steppes  

Love and destiny, revelation of mine  

Let my eyes go blind for any cruel look at you  

Motherland of ancestors and heirs of mine!

რესურსები ინტერნეტში
--------------------

* თურქმენეთის ეროვნული ჰიმნის MIDI ვერსია დაარქივებული 2006-02-25 საიტზე Wayback Machine.

სქოლიო
------

1. ↑  Nee, Patrick W. (2014-04-04). *Key Facts on Turkmenistan: Essential Information on Turkmenistan* (en).  The Internationalist,   გვ. 15.
**თანამედროვე ხელოვნების ეროვნული მუზეუმი** (პარიზი) (Musée National d'Art Moderne) — XX საუკუნის დასაწყისში ევროპისა და ამერიკის სახვითი ხელოვნების ერთ-ერთი უდიდესი მუზეუმი. გაიხსნა 1947 წელს. განთავსებულია პომპიდუს ცენტრში.

მუზეუმში განსაკუთრებით ფართოდაა წარმოდგენილი ფოვიზმი (ანრი მატისი, რაულ დიუფი), კუბიზმი (პაბლო პიკასო, ჟორჟ ბრაქი), სიურრეალიზმი (სალვადორ დალი), აბსტრაქციონიზმი (ვასილი კანდინსკის, რ. დელონეს, ა. მანესიეს, პ. სულაჟის, ჟ. მატიეს ფერწერა; ა. კოლდერის ქანადაკება), კონსტრუქტივიზმი (ნ. გაბოსა და ა. პევზნერის ქანდაკება), აგრეთვე მოქანდაკე ო. ცადკინის, ფერმწერთა ჟ. რუისა და ა. მოდილიანის შემოქმედება.

გალერეა
-------

* რობერ დელონე, Paysage au disque, 1906რობერ დელონე, *Paysage au disque*, 1906
* რობერ დელონე, La ville no. 2, 1910–11რობერ დელონე, *La ville no. 2*, 1910–11
* ვასილი კანდინსკი, უცხო ხმისკენ, 1916ვასილი კანდინსკი, *უცხო ხმისკენ*, 1916
* თეო ვან დუსბურგი, წმინდა ხატვა, 1920თეო ვან დუსბურგი, *წმინდა ხატვა*, 1920

იხილეთ აგრეთვე
--------------

* პომპიდუს ცენტრი

ლიტერატურა
----------

* ქართული საბჭოთა ენციკლოპედია, ტ. 4, თბ. 1979. — გვ. 202.

რესურსები ინტერნეტში
--------------------

* ონლაინ კოლექცია დაარქივებული 2012-02-17 საიტზე Wayback Machine.
* Official მუზეუმის გვერდი დაარქივებული 2012-01-14 საიტზე Wayback Machine.
* მუზეუმის ოფიციალური გვერდი
* მუზეუმის პროვინციალური ფილიალის ოფიციალური გვერდი დაარქივებული 2020-11-28 საიტზე Wayback Machine.


|  |  |
| --- | --- |
| ყველი | *ეს სტატია მუზეუმების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
|  |  |
| --- | --- |
|  | სხვა მნიშვნელობებისთვის იხილეთ **ვაცლავ ჩერნი (მრავალმნიშვნელოვანი)**. |

**ვაცლავ ჩერნი** (ჩეხ. Václav A. Černý; დ. 27 მაისი, 1931, პრაღა, — გ. 21 იანვარი, 2017, იქვე) — ჩეხი ენათმეცნიერი, მთარგმნელი. კავკასიური ენების სპეციალისტი, ქართველოლოგი.

დაამთავრა კარლის უნივერსიტეტის ჰუმანიტარული ფაკულტეტი სპარსული და სომხური ენების სპეციალობით (1954). შემდეგ მუშაობდა პრაღაში გამომცემლობის რედაქტორად. 1960-იანი წლების დასაწყისიდან 1980 წლამდე მოღვაწეობდა ჩეხოსლოვაკიის მეცნიერებათა აკადემიის აღმოსავლეთმცოდნეობის ინსტიტუტში. 1990-იან წლებში მოკლე დროით კვლავ დაუბრუნდა ამ ინსტიტუტს. კითხულობდა ლექციებს ზოგადი კავკასიოლოგიის, ქართული და ჩერქეზული ენების შესახებ. მისი ძირითადი შრომები ეძღვნება კავკასიური და ქართული კულტურისა და ლინგვისტიკის სხვადასხვა საკითხს. ჩეხურად ნათარგმნი აქვს ვაჟა-ფშაველას, მიხეილ ჯავახიშვილის და ნიკო ლორთქიფანიძის, ასევე თანამედროვე ქართველი მწერლების ნაწარმოებები. დაჯილდოებულია ღირსების ორდენით (საქართველო, 2015).

რესურსები ინტერნეტში
--------------------

* ვაცლავ ჩერნი | უცხოელი ქართველოლოგები
* პრაღაში დაკრძალეს ჩეხი ქართველოლოგი ვაცლავ ჩერნი. რადიო თავისუფლება, RFE/RL. იანვარი 31, 2017.

სქოლიო
------

1. ↑
2. 1 2 3  Czech National Authority Database<a href='https://wikidata.org/wiki/Track:Q13550863'></a>
3. 1 2 3 4 5  The Fine Art Archive — 2003.<a href='https://wikidata.org/wiki/Track:Q10855166'></a>
4. ↑
5. ↑
**ვაცლავ ოსტროვსკი** (დ. 1 სექტემბერი, 1870, ვარშავა – გ. 1944 ვარშავა) — პოლონელი დიპლომატი და ინჟინერი.

ბიოგრაფია
---------

საშუალო განათლება ვარშავის გიმნაზიაში მიიღო. სწავლობდა ციურიხის უნივერსიტეტის იურიდიულ ფაკულტეტზე, მოგვიანებით დაამთავრა მიუნხენის პოლიტექნიკური სასწავლებელი. სწავლის დასრულების შემდეგ მუშაობდა გერმანიის რკინიგზაში ინჟინრად. მონაწილეობდა სარკინიგზო ხაზების მშენებლობაში. პირველი მსოფლიო ომის დროს იბრძოდა რუსეთის არმიის შემადგენლობაში.

1918 დაინიშნა ჯერ სარენეგატო საბჭოს, ხოლო შემდეგ პოლონეთის რესპუბლიკის წარმომადგენლად საქართველოს დემოკრატიულ რესპუბლიკაში. პოლონეთი, როგორც ყოფილი რუსეთის იმპერიის ნაწილი და ახლად გამოცხადებული დამოუკიდებელი სახელმწიფო, უთანაგრძნობდა საქართველოს და მხარს უჭერდა საქართველოს დამოუკიდებლობას, თუმცა იძულებული იყო მოკავშირეთა უმაღლესი საბჭოს გადაწყვეტილებამდე მყარი ნაბიჯები არ გადაედგა. ვაცლავ ოსტროვკი, როგორც პოლონეთის დიპლომატიური წარმომადგენელი, თბილისში მყოფ სხვა ქვეყნების დიპლომატიურ წარმომადგენლებთან ერთად მონაწილეობდა ოფიციალურ ღონისძიებებში. 1919 წლის 12 მარტს დაესწრო დამფუძნებელი კრების პირველ სხდომას. 1920 წლის მარტში გორის მომხდარი ძლიერი მიწისძვრის შედეგად დაზარალებულთა დასახმარებლად 10 000 მანეთი შესწირა, ოლივერ უორდროპთან და სხვა დიპლომატებთან ერთად მოინახულა განადგურებული ქალაქი. 1920 წლის მარტში პოლონეთს საგარეო საქმეთა მინისტრმა, პატეკმა, ევგენი გეგეჭკორს მისწერა წერილი, რომლითაც გამოხატავდა სრულ მხარდაჭერას საქართველოსადმი, ამასთან პოლონეთის მთავრობა დიპლომატ ტიტუს ფილიპოვიჩს ნიშნავდა ამიერკავკასიაში პოლონეთის მისიის ხელმძღვანელად, მისიაში ასევე შევიდოდა თბილისში მყოფი პოლონეთის წარმომადგენელი ვაცლავ ოსტროვსკიც.

ლიტერატურა
----------

* *ირემაძე ი.*, საქართველოს დემოკრატიული რესპუბლიკა (1918–1921) : ენციკლოპედია-ლექსიკონი, თბ.: უნივერსიტეტის გამომცემლობა, 2018. — გვ. 313.
**ვეძისობა**—XX საუკუნის მიწურულს წარმოქმნილი სახალხო დღესასწაული (დღეობა) თბილისში. დაწესდა და იხდიან ვეძისის უბანში 1993-იდან (შემოდგომით ოქტომბრის პირველ კვირა დღეს). ვეძისობა დამკვიდრდა ამავე უბნის საერო საზოგადოების „გარჯის" მოღვაწეობის შედეგად. საზოგადოების მიზანია ქრისტიანული რწმენის განმტკიცება, თანაცხოვრების ეროვნული, დემოკრატიული ტრადიციების აღდგენა-შენარჩუნება, ახალგაზრდობის და მოზარდთა აღზრდაში ეროვნული სპორტის სახეობების, მუსიკალური-ქორეოგრაფიული თვითმოქმედების დანერგვა. ვეძისობა იმართება უბნის თავში, „გულიგორის" სერზე, სადაც 1993 წელს საფუძველი ჩაეყარა წმ. გიორგის სახელობის საყდარს და აგებულია სამლოცველო ნიში (ეკლესიის საძირკველი აკურთხა ცხუმ-აფხაზეთის ეპისკოპოსმა მეუფე დანიელმა). გამართულია საჭიდაო ასპარეზი, საკონცერტო ფიცარნაგი. საერთო ნებაყოფლობითი შეთანხმებით 3-ზე სასურველი არ არის მაგარი სასმელების მიტანა და საკლავის მიყვანა, რაც სრულიად არ ეწინააღმდეგება დღეობის ეროვნულ ხასიათს.
1998-იდან 3-ზე იმართება დოღი, რაშიც მონაწილეობენ ქალაქის და მახლობელი სოფლების ცხენოსნობის მოყვარულები. „გულიგორაზე" მოწყობილია ხალხის მთის დოღის მოთხოვნებს მისადაგებული საჭენებელი წრე (800 მ), რომელიც სხვადასხვა მანძილზე (1600, 2400, 3200 მ და ა. შ) საზეიმო მხედრული ასპარეზობის ჩატარების ყველა პირობას ქმნის. ვეძისობა აგრძელებს თბილისის ძველ ცხენოსნურ ტრადიციებს (იხ. ცხენოსნობა, ყაბახი); იგი წარმატებით ჩაერთო საზოგადოება „გარჯის" მიერ შემუშავებულ პროგრამაში.

ლიტერატურა
----------

* ენციკლოპედია თბილისი, თბ, 2002, გვ 475
**Said the actress to the bishop** (ზოგჯერ "as the actress said to the bishop", ან "that's what she said") — ფრაზა სასაუბრო(ზოგ შემთხვევებში ვულგარულიც კი) მეტყველებიდან ინგლისურენოვან პირთათვის, ჩვეულებრივ თქმული იუმორით, რომელიც მიუთითებს ორაზროვანი ნათქვამის ან სიტუციის სექსუალურ მხარეზე.

ზოგ შემთხვევაში ფრაზაში სიტყვა იცვლება ან ადგილებს ცვლიან სიტყვები: „said the bishop to the actress", ან "that's what *he* said"
ფრაზა მაგალითია უელერიზმისა; ის იცვლის მნიშვნელობას. ფრაზის პოპულარობამ და მისმა მრავამხრივობამ განაპირობა ის, რომ ზოგიერთს ახლა ის კლიშედ მიაჩნია.

ისტორია
-------

ფრაზის ისტორია სათავეს ედუარდის ხანიდან იღებს.

ფრაზას იყენებს ლესლი ჩარტერი, როდესაც მისი მისტერიული ჟანრის ნაწარმოებების გმირს(სიმონ ტამპლიერს) ათქმევინებს. პირველად ჩნდება მის Meet the Tiger-ის წიგნში, რომელიც გამოიცა 1928 წელს.

ფრაზა "as the girl said to the soldier" არის ჩაწერილი ხმის ტესტირებისას ალფრედ ჰიჩკოკის 1929 წლის ფილმისთვის Blackmail.

რესურსები ინტერნეტში
--------------------

* That's what she said დაარქივებული 2011-11-23 საიტზე Wayback Machine.
**ვაჩნაძიანთ მადლის ეკლესია**, *ნურ-ქილისა* — ეკლესია აზერბაიჯანში, ბელაქანის რაიონში, ბელაქანის მახლობლად ლაგოდეხ-კახის მაგისტრალური გზის მარჯვენა მხარეზე დაახლოვბით 5 კილომეტრის დაშორებით. მას ადგილობრივი მცხოვრებნი ნურ-ქილისას ეძახიან. 

ძეგლის გეგმის კომპოზიცია და საშენი მასალა, რომლითაც აგებულია, აშკარად მიუთითებენ მშენებლობის ორ პერიოდზე: პირველ პერიოდს ეკუთვნის თვით ეკლესია, რომელიც წარმოადგენს წრიული მოხაზულობის ერთ აფსიდიან ბაზილიკისებრივ სივრცობრივი ფორმის ნაგებობას, რომელიც აგებულია ადგილობრივი საშენი მასალისაგან, კირის მოჭარბებულ ხსნარზე; მეორე პერიოდს უნდა მივაკუთვნოთ აგურისაგან აგებული სამრეკლო, რომელიც დასავლეთ მხარეზეა ეკლესიის კარიბჭის კედელზე მიშენებული.

ძეგლის თარიღის დადგენა ეპიგრაფიკული მასალის უქონლობის გამო ძნელდება, ამიტომ ჯერჯერობით ხუროთმოძღვრულ ანალიზს, მის სამშენებლო ელემენტებისა და ტექნიკის დონის განსაზღვრას უნდა დავეყრდნოთ. აღნიშნულ ძეგლს პარალელები ეძებნება თვით საინგილოს ტერიტორიაზე. ასევე იდენტური ტიპის ძეგლების არსებობა დამოწმებულია საქართველოს სხვადასხვა მხარეში; აგრეთვე ისტორიული ტაოს მიწა-წყალზე. ამ ძეგლის ერთ-ერთ იდენტურ ტიპს წარმოადგენს იშხნის ტაძრის გვერდით მდებარე ე. წ. „მცირე ეკლესია", რომელიც აგებულია 1006 წ. ხოლო მშენებლობის მეორე პერიოდის მიშენებული ნაწილი - სამრეკლო, დღევანდელი კახეთის ტერიტორიაზე გავრცელებუღი ქართული ხუროთმოძღვრების გვიან პერიოდის დამახასიათებელი ტიპური სამრეკლოების განმეორებას წარმოადგენს. სამრეკლოს პირველი სართულის გეგმის კვადრატული მოხაზულობა და მეორე სართულის რვაწახნაგოვანი ტიპური ღია ფანჩატურისებრივი გადაწყვეტა თავისი სივრცობრივი ფორმითა და კონსტრუქციული სტრუქტურით XII–XIII საუკუნეებს არ სცილდება, ხოლო ეკლესიის მშენებლობის პირველი პერიოდი XI- XII საუკუნეებში უნდა ვივარაუდოთ.

ამჟამად დანგრეულია და უპატრონოდ დგას დიდ ველზე - ძეგლი ახლო სოფლებიდან მორეკილი ნახირისა და მწყემსების სადგომად არის ქცეული.

რესურსები ინტერნეტში
--------------------

* ძველი ჰერეთის ხუროთმოძღვრული ძეგლები
* ვაჩნაძიანთ მადლის ეკლესია დაარქივებული 2016-03-05 საიტზე Wayback Machine.

ლიტერატურა
----------

* ადამია ი. „ქართული ხალხური ხუროთმოძღვრება. საინგილო", თბ. 1979
* 

* *მარჯანიშვილი გ.*,„ძველი ჰერეთის ხუროთმოძღვრული ძეგლები", // ჟურ. ძეგლის მეგობარი, №. 19 თბილისი: საბჭოთა საქართველო, 1969 წელი. — გვ. 47-50
**იზაბელ დე ბურბონი** (ფრანგ. Isabelle de Bourbon; დ. 1434 — გ. 25 სექტემბერი, 1465) — ბურბონთა დინასტიის წარმომადგენელი. ბურბონის ჰერცოგ შარლ I-ისა და აგნეს ბურგუნდიელის ქალიშვილი. შაროლუას გრაფ შარლ დე ვალუას მეორე მეუღლე. ბურგუნდიის ჰერცოგინია მარია I-ის დედა და კასტილიის მეფე ფილიპე I-ის ბებია. აგრეთვე იყო ესპანეთისა და პორტუგალიის მეფე ფილიპე II-ისა და საღვთო რომის იმპერატრიცა და ავსტრია-უნგრეთის დედოფალ მარია ესპანელის დიდი ბებია.

ბიოგრაფია
---------

იზაბელის ცხოვრების შესახებ, არც თუ ისე ბევრი ცნობაა ჩვენამდე მოღწეული. იგი დაიბადა 1434 წელს და იყო ბურბონის ჰერცოგ შარლ I-ისა და მისი ცოლის, აგნეს ბურგუნდიელის ქალიშვილი. აგნესი იყო ბურგუნდიის ჰერცოგ ჟან უშიშის ასული, რომელიც თავის მხრივ ძლევამოსილი ჰერცოგი და საფრანგეთის მეფე შარლ VI "შლეგის" რეგენტი იყო. 

საფრანგეთი ამ დროს ასწლიან ომში იყო გახვეული, რომელშიც ვალუას დინასტიის წარმომადგენლები და ინგლისელები ლანკასტერები ერთმანეთს საფრანგეთის ტახტისათვის ებრძოდნენ. თავის მხრივ, ლანკასტერებიც იზაბელა ფრანგის შთამომავლები იყვნენ და ამიტომ ჰქონდათ პრეტენზია. ყოველივე ამას, ისიც დაემატა, რომ მალე თავად საფრანგეთში დაიწყო სამოქალაქო ომი — ბურგუნდიელებსა და არმანიაკებს შორის. ამ დროს მთელი ჩრდილოეთ საფრანგეთი, პარიზიანად ინგლისელთა ხელში იყო. ამგვარ სიტუაციაში თავის გადასარჩენად, ჰერცოგმა შარლ I-მა თავის გადარჩენა ბურგუნდიელებთან დამოყვრებით გადაწყვიტა. 1446 წელს ბურგუნდიის ჰერცოგ ფილიპ III-ის ერთადერთი ვაჟი, შაროლუას გრაფი შარლ დე ვალუას მეუღლე, პრინცესა კატრინ დე ვალუა გარდაიცვალა, რამაც ბურბონებს გზა გაუხსნა. 

ბურბონებსა და ბურგუნდიელებს შორის საქორწინო მოლაპარაკებები მალევე გაჩაღდა. იზაბელისა და შარლის ქორწინება 1454 წლის 30 ოქტომბერს შედგა, ქალაქ ლილში. 1457 წლის 13 თებერვალს მან გააჩინა თავისი პირველი და უკანასკნელი ქალიშვილი, სახელად მარია, რომელსაც სახელი საფრანგეთის დედა-დედოფალ მარია ანჟუელის პატივსაცემად დაარქვეს. 1459 წელს იზაბელი გახდა საფრანგეთის მეფე ლუი XI-ისა და დედოფალ შარლოტა სავოიელის ვაჟის, პრინცი ჟაკის ნათლია, რომელიც მალევე დაიღუპა. 

შარლის პირველი ცოლის მსგავსად, იზაბელიც ტუბერკულოზით გარდაიცვალა 1465 წლის 25 სექტემბერს, ანტვერპენში, 31 წლის ასაკში.

ლიტერატურა
----------

* Isabella's weepers, Ten Statues from a Burgundian Tomb by F. Scholten
* Surviving statuettes from Isabella's tomb at Rijksmuseum, Amsterdam.
**თამაში** (ინგლ. The Game) 一 ამერიკელი მწერლის, ჯეკ ლონდონის მცირე ნაწარმოები, რომელზეც მუშაობა ავტორმა 1904 წლის ზაფხულში დაიწყო და ერთი წლის შემდეგ, 1905 წელს გამოაქვეყნა. მოთხრობა ავტორის ცხოვრების იმ პერიოდითაა ინსპირირებული, როცა ის Oakland Herald-ში სპორტულ რეპორტიორად მუშაობდა. ტექსტში გადმოცემული ნარატიული სტილი ეწინააღმდეგება ბურჟუაზიული საზოგადოების აღწერას, რომელიც ლიტერატურულ ნაწარმოებებში, თითქმის, სულ კომერციული მდგომარეობის ფონზე ვლინდება 一 მწერალი ილაშქრებს ბიზნესის წინააღმდეგ, რომელიც საკუტარ ფესვებს სპორტშიც იდგამს.

ფონი
----

როდესაც ლონდონი დაადანაშაულეს მოთხრობაში არსებული უზუსტობების გამო, მან კრიტიკოსს შემდეგნაირად მიმართა:
„მე მივიღე ეს გამოცდილება და სწორედ ამ გამოცდილების, დამატებით, ბოქსის საკმაოდ სრულფასოვანი შესწავლის, წყალობით დავწერე ეს მოთხრობა".

არსებობს ვერსია, რომ XX საუკუნის 20-იანი წლების გამორჩეულ ამერიკელ მოკრივეს, ჯიმ ტუნს, სწორედ ზემოხსენებული მოთხრობის წაკითხვის შემდეგ გაუჩნდა კარიერის დასრულების სურვილი.

სიუჟეტი
-------

ოცი წლის ჯო ხვდება თვრამეტი წლის ლამაზმან ჟენევიევს და მომენტალურად შეუყვარდება იგი. ისინი ორივე ღარიბ ოჯახში გაიზარდნენ. ჯო მუშაობს საწყობში, პარალელურად ის არის მოკრივე, აქ მიღებული შემოსავლით კი ის ცდილობს, არჩინოს საკუთარი დედა და უმცროსი და-ძმები. რაც შეეხება ჟენევიევს, ის ობოლია, იმჟამად კი ის სილვერშტეინების ოჯახში აფარებს თავს, რომელთა მაღაზიაშიც იგი დასაქმდება. ახალგაზრდები, თანდათანობით, უფრო და უფრო მეტ დროს ატარებენ ერთად და, მალევე, ისინი ერთად ცხოვრებას გადაწყვეტენ. როცა ჟენევიევი გაიგებს, რომ ჯოს გატაცებას კრივი წარმოადგენს, ის სთხოვს მეუღლეს, შეეშვას ამ საქმიანობას, რომელსაც თავად „საშიშ საქმედ" მოიხსენიებდა ხოლმე. ჯო პირობას იძლევა, რომ ის სპორტულ კარიერას დაასრულებს, თუმცა მას ერთი ორთაბრძოლის ბოლომდე მიყვანაღა დარჩა, რათა მიღებული თანხით ახალი სახლი იყიდონ. სწორედ ამ ორთაბრძოლის შემდეგ გეგმავს წყვილი ქორწინებას. 

თუმცა, საბრძოლო პროცესის მიმდინარეობისას დარბაზში ქალების შესვლა დაუშვებელი იყო, ჯო მაინც მოახერხებს ჟენევიევის შენიღბვას და რინგს უკან დაყენებას. ამჯერად, ჯოს მეტოქე უძლეველი პონტაა, თუმცა, მატჩის ფავორიტად მაინჩ ჯო მიიჩნევა, რომელსაც თითქმის მთელი დარბაზი გულშემატკივრობს. დაძაბული ბრძოლისას უპირატესობა ხან ერთ მხარეზე, ხან მეორე მხარეზე ინაცვლებს. მიუხედავად იმისა, რომ ჯო მედგრად უძლებს მოწინააღმდეგეს, გადამწყვეტ მომენტში ის გასრიალდება და პონტა მას ნოკაუტში ჩააგდებს. ჯო გონს ვერ მოდის, ის გადაჰყავთ საავადმყოფოში, იძახებენ ექიმებს, თუმცა ყველაფერი გვიანია 一 ჯო კომაში ვარდება და კვდება. 

ჟენევივი, რომელსაც სულ ახლახანს გარდაეცვალა საქმრო, იაზრებს, რომ თვით მის სიყვარულსაც კი არ შეეძლო იმ დამოკიდებულების გადაწონვა, რომელიც ჯოს ამ თამაშის მიმართ გააჩნდა.

იხილეთ აგრეთვე
--------------

* ჯეკ ლონდონი

სქოლიო
------

1. ↑  შეცდომა თარგის გამოძახებისას: cite web: პარამეტრები **url** და **title** აუცილებელად უნდა მიეთითოს.С. Батурин..  ru.
2. ↑  С. И. Суховерхов.. Лондон, Джэк. ციტირების თარიღი: 2012-06-29
3. ↑  Feedbooks
4. ↑  Sonoma State University
თამარის ციხე
**თამარის ციხე** — არქიტექტურული ძეგლი ადიგენის მუნიციპალიტეტის დაბა აბასთუმანში. თარიღდება X საუკუნით.

ამჟამინდელი აბასთუმნის ადგილზე უძველესი ხანიდან იყო ციხე-ქალაქი ოძრხე (ოცხე), რომელსაც თავისი ციხეც ჰქონდა. ქართული საისტორიო ტრადიცია ოძრხის დაარსებას უკავშირებს ქართველთა ეთნარქს - ოძრახოსს. ფიქრობენ, რომ ეს უძველესი გეოგრაფიული პუნქტი ჯერ კიდევ ურარტულ წარწერებში, ძვ.წ VIII საუკუნეშია მოხსენიებული და მას შემდეგ არაერთგზისაა დადასტურებული საისტორიო წყაროებში XVIII საუკუნის ჩათვლით. მოგვიანებით, როდესაც ოძრხე მოსახლეობისაგან დაიცალა, მისი სახელწოდებაც დაიკარგა, ხოლო XIX საუკუნეში მოსულმა ახალმოსახლეებმა მას ახლო მდებარე სოფლის სახელი - აბასთუმანი უწოდეს. ოძრხის ციხეს ახლა თამარის ციხეს უწოდებენ.

თამარის ციხე მდებარეობს აბასთუმანში, მდინარეების ოცხის და კურცხანის შესართავთან წამომართულ წყალგამყოფ ქედზე, მდინარე ოცხის მარჯვენა ნაპირზე. ეს არ არის ჩვეულებრივი სასიმაგრო ნაგებობა. ყველა მონაცემით იგი ფეოდალის რეზიდენციაა, ანუ ციხე-დარბაზი საკუთარი კარის ეკლესიით, მისაღები დარბაზით და სხვა სათავსებით. ნაგებობის კედლების სიმაღლე დაახლოებით 15 მეტრამდე აღწევს. თავსა და ბოლოში იგი ორი მრავალსართულიანი კოშკითაა შემაგრებული. ციხე-დარბაზი ნაგებია ზედაპირმოსწორებული, უხეშად დამუშავებული ქვით, ქვედა ნაწილებში მოზრდილი ლოდებია გამოყენებული. კოშკები მრავალსართულიანია, შედარებით კარგადაა შემონახული საცხოვრებელი კოშკი, რომელიც ოთხსართულიანია. მისი სწორკუთხა მოყვანილობის შესასვლელი გალავნის შიგნით, მეორე სართულზეა განთავსებული. ამ კოშკს აქვს ხარო შიგნიდან კარგად გალესილი კედლებით. შესაძლოა, ეს სათავსი დილეგის, ან პროდუქტის შესანახი სათავსის ფუნქციას ასრულებდა.

ციხე-დარბაზის მეორე კოშკი ზურგიანია. გალავნის შიგნით არის დარბაზის, კარის ეკლესიის და სხვა ნაგებობათა ნაშთები. კედლების ზედა ნაწილებში დატანილია სამზერები და სალოდეები. ცეცხლსასროლი იარაღის ამბრაზურები არ ჩანს. გარდა თამარის ციხისა, ქედის ამავე ფერდობზე, მდინარე ოცხის მხარეს, არის მეორე ციხის ნაშთები და გვირაბი, რომელიც წყლის ნაპირას გამოდის. ცოტა მოშორებით, ოცხისა და კურცხანის შესაყართან ძველი სამონასტრო კომპლექსის ნანგრევებია შემონახული.

იხილეთ აგრეთვე
--------------

* ადიგენის მუნიციპალიტეტის ძეგლების სია

რესურსები ინტერნეტში
--------------------

* საქართველოს გერბი კულტურული მემკვიდრეობის პორტალი, № 6183
**თამარაშენის სამების ეკლესია** — მცირე დარბაზული ტიპის ეკლესია (ზომით 10,5 X 6,1 მ) ქარელის მუნიციპალიტეტის სოფელ თამარაშენში.

არქიტექტურა და ისტორია
----------------------

იგი თარიღდება XVIII-XIX საუკუნეებით. ეკლესია დარბაზულია (10,5 X 6,1 მ), ნაგებია რიყის ქვითა და ნატეხი ქვიშაქვით. კონსტრუქციული ნაწილები და კარ-სარკმლების წირთხლები ამოყვანილია აგურით. შესასვლელი სამხრეთიდან და დასავლეთიდან. შესასვლელები მთლიან ქვაში ამოკვეთილი დამრეცი თაღითაა გადახურული და შიგნიდან თაღოვან შეღრმავებაშია ჩასმული. ნახევარწრიული აფსიდის ღერძზე სარკმელია, გვერდებზე - ნახევარწრიული ნიშები. თითო სარკმელი ჩრდილოეთის და სამხრეთის კედლებშია. დარბაზი გადახურულია ცილინდრული კამარით, რომელიც გრძივი კედლების შუა ნაწილში პილასტრებზე დაყრდნობილ აგურის თაღზეა გადაყვანილი. ეკლესია თავდაპირველად მთლიანად შელესილი და მოხატული ყოფილა. მოგვიანებით, კედლები შეუთეთრებიათ და ახლა მოხატულობის მხოლოდ გაურკვეველი ფრაგმენტებია შემორჩენილი. ფასადები დასრულებულია თაროსებრი ლავგარდნით. ეკლესია გადახურულია კრამიტის ორფერდა სახურავით.
მოგვიანებით, ეკლესიისთვის დასავლეთიდან მიუშენებიათ კარიბჭე-სამრეკლო (2,4 X 2,3 მ), რომელიც, დასავლეთ კარის ტიმპანზე არსებული წარწერის თანახმად, აგებულია 1883 წელს. ნაშენია ტუფის ქვით. პირველი სართული ოთხ სვეტზე დაყრდნობილ და აგურის გუმბათით გადახურულ ღიობს წარმოადგენს; სვეტები ერთმანეთთან თაღებითაა დაკავშირებული. მეორე სართული - სამრეკლო, ასევე ოთხ სვეტზე დაყრდნობილი ღიობია და გადახურულია აგურის პირამიდული გუმბათით..

იხილეთ აგრეთვე
--------------

* თამარაშენი (ქარელის მუნიციპალიტეტი)

ლიტერატურა
----------

* *დვალი თ.*, საქართველოს ისტორიისა და კულტურის ძეგლთა აღწერილობა, ტ. 5, თბ. 1990. — გვ. 375.
* *კილასონია ო.* „ქარელი ისტორიის ანალებში", თბ. 1996
|  |  |
| --- | --- |
|  | სხვა მნიშვნელობებისთვის იხილეთ **მგალობლიშვილი**. |

**თამილა გრიგოლის ასული მგალობლიშვილი** (დ. 25 იანვარი, 1944, ქუთაისი — გ. 23 მარტი, 2018, თბილისი) — ქართველი ფილოლოგი, ქართული ქრისტიანული კულტურული მემკვიდრეობის მკვლევარი.

ბიოგრაფია
---------

1997 წლიდან ხელმძღვანელობდა ქართულ სიძველეთა მოძიებისა და კვლევის სამეცნიერო ცენტრს, რომელმაც მოაწყო სამეცნიერო ექსპედიცია ისრაელში, იორდანიასა და თურქეთში, რომლის დროსაც გამოვლინდა და აღინუსხა ქართული მონასტერები, ხელნაწერი, ეპიგრაფიკის ნიმუშები. განსაკუთრებით მნიშვნელოვანი იყო ისრაელის ექსპედიცია (17 დეკემბერი, 2001 – 1 აპრილი, 2002), რის შედეგადაც გამოვლინდა წმინდა მიწის 40-მდე ეკლესია-მონასტერი, რომელთა ნაწილი ქართველთა კუთვნილება იყო, ნაწილში კი ქართველები მოღვაწეობდნენ სხვა ეროვნების ბერ-მონაზვნებთან ერთად. ამავე ექსპედიციის დროს აღინუსხა და დაფიქსირდა 100-მდე ლაპიდარული თუ საღებავით შესრულებული ძველი ქართული წარწერა, აღმოჩნდა ქართული ხელნწერები და საეკლესიო ნივთები. მგალობლიშვილი წლების მანძილზე მუშაობდა ხელნაწერთა ინსტიტუტში. შეისწავლა და გამოაქვეყნა არაერთი ძველი ქართული ხელნაწერი, მ.შ. კლარჯეთის მრავალთავი. 2004 წელს დაინიშნა საქართველოს საგარეო საქმეთა სამინისტროსთან შექმნილი საზღვარგარეთ არსებული საქართველოს კულტურული მემკვიდრეობის დაცვის ცენტრის ხელმძღვანელად. აქტიურად თანამშრომლობდა საქართველოს კულტურული მემკვიდრეობის დაცვის ეროვნული სააგენტოსთან; 2011 წელს სააგენტოს თანამშრომლებთან ერთად თამილა მგალობლიშვილმა უხელმძღვანელა ექსპედიციას ანტიოქიაში, რომლის მიზანს შეადგენდა იქ არსებული ქართული მონასტრების აღნუსხვა-დოკუმენტირება. მისი ნაშრომები გამოქვეყნებულია ქართულ და ინგლისურ ენებზე. მათი უმეტესობა ეძღვნება საზღვარგარეთ არსებულ ქართული კულტურის ცენტრებს, იქ მოღვაწე გამოჩენილ ქართველი სასულიერო პირებს და ხელნაწერ მემკვიდრეობას.

სქოლიო
------

1. ↑  გარდაიცვალა ცნობილი მკვლევარი, ფილოლოგიის მეცნიერებათა დოქტორი თამილა მგალობლიშვილი. საქართველოს კულტურული მემკვიდრეობის დაცვის ეროვნული სააგენტო. 23 მარტი, 2018.
**თამთა მელაშვილი** (დ. 1979) — ქართველი მწერალი. ლიტერატურული პრემია „საბას" ორგზის ლაურეატი.

კარიერა
-------

დაამთავრა თბილისის სახელმწიფო უნივერსიტეტის საერთაშორისო ურთიერთობების ფაკულტეტი. 2008 წელს მოიპოვა მაგისტრის ხარისხი გენდერის კვლევებში ცენტრალური ევროპის უნივერსიტეტში. 2009 წელს გახდა ჰაინრიჰ ბიოლის ფონდის სამხრეთ კავკასიის რეგიონალური ბიუროს სტიპენდიანტი. 2012 წლიდან მოწვეული ლექტორია ივანე ჯავახიშვილის სახელობის თბილისის სახელმწიფო უნივერსიტეტში სოციალურ და პოლიტიკურ მეცნიერებათა ფაკულტეტზე. 

### სამწერლო კარიერა

წერდა ბავშვობიდან. მისი დებიუტი ლიტერატურულ ვებ-პორტალზე მოთხრობის *„ერთი და ორი"* გამოქვეყნებით შედგა, რომელიც 2006 წელს ბაკურ სულაკაურის გამომცემლობამ ანთოლოგიაში „15 საუკეთესო მოთხრობა" შეიტანა. 2009 წლის ამავე ანთოლოგიაში შევიდა მწერლის მორიგი მოთხრობა „სხვა ფერი", რომელიც 2008 წელს გამომცემლობა სიესტამ კრებულის ფარგლებში გამოაქვეყნა. 

2011 წელს გამოაქვეყნა პირველი რომანი „გათვლა", რომლისთვისაც მოიპოვა ლიტერატურული პრემია „საბა" საუკეთესო დებიუტისთვის. ასევე რომანს 2013 წელს მიენიჭა ფრანკფურტის გერმანიის ახალგაზრდული ლიტერატურის პრემია. 2015 წელს გამოქვეყნდა მისი მომდევნო რომანი „აღმოსავლეთით". მწერლის მესამე რომანია „შაშვი შაშვი მაყვალი", რომელსაც მიენიჭა საბა საუკეთესო რომანისთვის.

ბიბლიოგრაფია
------------

### რომანები

* *გათვლა* (2011; ბაკურ სულაკაურის გამომცემლობა) — საბა საუკეთესო დებიუტისთვის
* *აღმოსავლეთით* (2015; ბაკურ სულაკაურის გამომცემლობა)
* *შაშვი შაშვი მაყვალი* (2021; ბაკურ სულაკაურის გამომცემლობა) — საბა საუკეთესო რომანისთვის

### მოთხრობათა კრებულები

* *მარინეს ანგელოზები* (2017; წიგნები ბათუმში)

რესურსები ინტერნეტში
--------------------

* თამთა მელაშვილი — საქართველოს ბიოგრაფიული ლექსიკონი
* თამთა მელაშვილი — ბაკურ სულაკაურის გამომცემლობა
* შოთა იათაშვილი.  (4 იანვარი, 2016) თამთა მელაშვილის რომანი ვითომ ელენე დარიანზე. რადიო თავისუფლება.
* ირინე ბერიძე.  (20 მაისი, 2021) ჯანყი რიონის ხეობაში: თამთა მელაშვილი „შაშვი შაშვი მაყვალი". ინდიგო.

სქოლიო
------

1. ↑  პრემია საბას გამარჯვებულები და ნომინანტები 2011.
2. ↑  პრემია საბას გამარჯვებულები და ნომინანტები 2021.
**თამ-ლუანგ-ნანგ-ნონი** (ტაი. ถ้ำหลวงนางนอน, სიტყვასიტყვით „მძინარე ქალბატონის დიდებული მღვიმე") — კარსტული წარმოშობის მღვიმური სისტემა ტაილანდში. მდებარეობს დოი-ნანგ-ნონის ქედზე, ზღვის დონიდან 446 მ სიმაღლეზე. მთავარი შესასვლელის დარბაზის სიგრძე 80 მ აღწევს. საერთო სიგრძე 10.3 კმ. გამომუშავებულია კირქვებში.

ბევრია ღრმა ნიშა, ვიწრო გვირაბი, ლოდნარი ჩანახერგი, ჩანაქცევი და სიფონი. საყოველთაოდაა გავრცელებული სტალაქტიტები და სტალაგმიტები. მღვიმეში გაედინება მუდმივი ნაკადი, რომელიც შემოედინება დასავლეთი მხრიდან, რამდენიმე მეტრზე მიედინება კორიდორში და გამოდის აღმოსავლეთი კედლიდან. პირველად მღვიმე გამოიკვლია ფრანგი სპელეოლოგების ჯგუფმა 1986–1987 წლებში. შემდგომი კვლევები ჩაატარეს ბრიტანელმა სპელეოლოგებმა 2014–2015 წლებში. მღვიმის შესასვლელის პირველი 1 კილომეტრიანი მონაკვეთი ვიზიტორებისთვის საჯაროდ ღიაა ნოემბრიდან აპრილის ჩათვლით. წვიმების სეზონში მღვიმე ვიზიტორებისთვის იკეტება.

აღსანიშნავია, რომ 2018 წელს დატბორვის გამო მღვიმეში ჩარჩა 11-დან 16-წლამდე ასაკის 12 ფეხბურთელი ბავშვი და მათი მწვრთნელის ასისტენტი 25 წლის მამაკაცი. საერთო ჯამში, 13-მა ადამიანმა მღვიმეში 18 დღე-ღამე დაყო. სამაშველო ოპერაციის შედეგად, მღვიმიდან 13-ვე ადამიანის ამოყვანა მოხერხდა.

სქოლიო
------

1. 1 2  Ellis, Martin (2018). The Caves of Thailand. Vol. 2. Lulu. pp. 151–152. ISBN 978-0-244-33343-0.
2. 1 2  Office of the Natural Resources and Environmental Policy and Planning (ONEP)
3. ↑  Tham Luang: Tham Nang Non - Tham Lak - Date 2014-03-09". British Cave Registry. Retrieved 11 July 2018
4. ↑  Tham Luang: Tham Nang Non - Tham Lak Date 2015-02-28". British Cave Registry. Retrieved 11 July 2018
5. ↑  Cave rescue: Boys and football coach free from Tham Luang". BBC. 10 July 2018. Retrieved 11 July 2018.
**თამარაშენის მაცხოვრის ეკლესია** — არქიტექტურული ძეგლი,საკულტო ნაგებობა ქურთის მუნიციპალიტეტის სოფელ თამარაშენში. აგებულია გვიან შუა საუკუნეებში. 

დარბაზული ეკლესია მდებარეობს სოფლის სასაფლაოზე. ძეგლი ნაგებია რიყისა და ფლეთილი ქვით, სქელ დუღაბზე. ეკლესია გეგმით სწორკუთხედს წარ-მოადგენს, აღმოსავლეთით შვერილი ნახევარწრიული აბსიდით. აბსიდის ცენტრში გაჭრილია მაღალი, თაღოვანი სარკმელი. სამხრეთით ერთი თაღოვანი ნიშაა, ჩრდილოეთით კი ორი. საკურთხევლის წინ ერთსაფეხურიანი სოლეაა. ჩრდილოე-თის და სამხრეთის კედლებში შემორჩენილია კანკელის ბუდეები. კამარა და კონ-ქი ხისაა, კამარა ნახევარცილინდრულია. სამხრეთის კედელში ერთი სწორკუთხა ნიშაა.
ინტერიერი ნათდება აღმოსავლეთის და დასავლეთის თაღოვანი და სამხრეთის სწორკუთხა სარკმლებით. იატაკი შელესილია. თაღოვანი შესასვლელი სამხრეთიდანაა. კარი რკინისაა, რომლის ზედა ნაწილში რკინისავე ჯვარია მიკრული.
ეკლესიის საბურავად გამოყენებულია ყავარი.
კამარა და კონქი მრავალ ადგილას ჩამოშლილია. იატაკი დაზიანებულია, კედლები დაბზარულია.

ლიტერატურა
----------

* შიდა, ქართლი, პატარა და დიდი ლიხვის ხეობების არქიტექტურული მემკვიდრეობა, ტ. I, თბ. 2002, გვ. 118-119
თანაბარი განაწილების განაწილების სიმკვრივე.
თანაბარი განაწილების განაწილების ფუნქცია.
ალბათობის თეორიასა და მათემატიკურ სტატისტიკაში **თანაბარი განაწილება** ეწოდება განაწილებას, რომელიც ხასიათდება იმით, რომ შემთხვევითი ცვლადის მიერ რაიმე ინტერვალში მნიშვნელობის მიღების ალბათობა დამოკიდებულია მხოლოდ ამ ინტერვალის სიგრძეზე.

განსაზღვრება
------------

### განაწილების სიმკვრივით

ვიტყვით, რომ შემთხვევითი სიდიდე განაწილებულია თანაბრად ინტერვალზე {\displaystyle \displaystyle [a,b]}, სადაც {\displaystyle a,b\in \mathbb {R} }, თუ მის განაწილების სიმკვრივეს აქვს შემდეგი სახე:

{\displaystyle f\_{X}(x)=\left\{{\begin{matrix}{1 \over b-a},&x\in [a,b]\\0,&x\not \in [a,b]\end{matrix}}\right..}
გამომდინარე იქიდან, რომ ლებეგის ინტეგრალი დამოკიდებული არაა ნული ზომის სიმრავლეზე, შეიძლება ვთქვათ, რომ ზემოთ მოყვანილი ტოლობა უნდა სრულდებოდეს თითქმის ყველგან.

### განაწილების ფუნქციით

ვიტყვით, რომ შემთხვევითი სიდიდე განაწილებულია თანაბრად ინტერვალზე {\displaystyle \displaystyle [a,b]}, სადაც {\displaystyle a,b\in \mathbb {R} }, თუ მის განაწილების ფუნქციას აქვს შემდეგი სახე:

{\displaystyle F(x)={\begin{cases}0&{\text{for }}x<a\\{\frac {x-a}{b-a}}&{\mbox{for }}a\leq x<b\\1&{\mbox{for }}x\geq b\end{cases}}}
ფაქტი, რომ შემთხვევითი სიდიდე {\displaystyle \displaystyle X} განაწილებულია თანაბრად ინტერვალზე {\displaystyle \displaystyle [a,b]}, შემდეგნაირად აღინიშნება: {\displaystyle \displaystyle X\sim U[a,b]}.
თუკი განვიხილავთ {\displaystyle \displaystyle a=0} და {\displaystyle \displaystyle b=1}, მივიღებთ **სტანდარტულ თანაბარ განაწილებას**.
იაიოი კუსამას "პოლკა წერტილების ამაღლება ხეებზე" 2006 წლის სინგაპურის ბიენალეზე.
**იაიოი კუსამა** (იაპ. 草間 彌生 / 草間 弥生 კუსამა იაიოი?, დ. 22 მარტი, 1929, ქ. მაცუმოტო, ნაგანოს პრეფექტურა) — იაპონელი მხატვარი, რომლის ნამუშევრების მთავარი დამახასიათებელი თვისება განმეორებადობაა. კუსამას ნამუშევრები ძირითადად კონცეპტუალურ ხელოვნებად მოიაზრება ფემინიზმის, მინიმალიზმის, სიურრეალიზმის, პოპ-არტისა და აბსტრაქტული ექსრესიონიზმის ელემენტებით. ისინი ხშირად ავტობიოგრაფიულ, ფსიქოლოგიურ და სექსუალურ თემებს ეხება. კუსამა ასევე მწერალი და პოეტია. ბოლო მრავალი წლის განმავლობაში სულიერად ავადმყოფია. 

2008 წლის 12 ნოემბერს ნიუ-იორკის კრისტის აუქციონზე მისი ერთ-ერთი ნამუშევარი $5,1 მილიონ აშშ-ის დოლარად გაიყიდა, რაც რეკორდული თანხაა ცოცხალი მხატვარი ქალისთვის.

რესურსები ინტერნეტში
--------------------

ვიკისაწყობში არის გვერდი თემაზე:
***იაიოი კუსამა***

* ოფიციალური საიტი
* სიყვარული მუდმივია: იაიოი კუსამა, 1958-1968, მომა
* გალერისი დაარქივებული 2012-03-04 საიტზე Wayback Machine.
* იაიოი კუსამას მხატვრობა|ბიოგრაფია და ისტორიული ინფორმაცია დაარქივებული 2006-03-24 საიტზე Wayback Machine.

სქოლიო
------

1. ↑  New York art sales გარდიანი, წაკითხულია 2008 წლის ნოემბერში

|  |  |
| --- | --- |
|  | *ეს სტატია პიროვნების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |